Pink Floyd The Wall (film)

Pink Floyd The Wall er en musical-film fra 1982 af den britiske instruktør Alan Parker, baseret på Pink Floyds album fra 1979, The Wall.

Filmiske virkemidler 

Filmen, som veksler mellem animationsfilm og spillede scener, er fuldstændig uden dialog, med kun få sagte replikker. Handlingen bliver alene båret frem af billederne og musikken fra albummet The Wall.

Historien 
Historien handler om Pink, en rock'n'roll musiker, som sidder låst inde på sit hotelværelse et sted i Los Angeles. Udbrændt af for mange shows, for mange stoffer og for stor succes. På tv'et flimrer en krigsfilm. Pink tænker tilbage på sin opvækst, de pinefulde minder, som alle er another brick in the wall; altså sten i den mur han gennem årene gradvist har bygget om sig selv.

Langsomt glider Pink længere og længere ind i sit mareridt; han ser sig selv som en følelsesløs demagog, for hvem det eneste der er tilbage, er en demonstration af magt over hans ikke-tænkende publikum.

Kulminationen er Pinks indre retssag hvor de mennesker, der har bidraget til opførelsen af muren, står frem og vidner mod ham.

Langt hen ad vejen er historien Roger Waters egen:

Roger Waters fik idéen til The Wall efter showet på Olympic stadium i Montreal i 1977. Han havde spyttet på en publikum fordi han følte, at der ingen kontakt var overhovedet. At ingen lyttede. Han følte at de shows:

Her opstod idéen om at bygge en mur mellem band og publikum ved koncerterne. En mur der i filmen er en indre mur i Pink, og som afholder ham fra at have kontakt til sit publikum som andet end en følelsesløs demagog.

Et andet autobiografisk islæt er, at både Roger Waters' og Pinks far er død i 2. verdenskrig.

Animationerne 

Filmens animationer er skabt og instrueret af Gerald Scarfe. Filmen er kendt for de let-genkendelige figurer og ikoniske animationer Scarfe skabte.

Samarbejdet mellem Pink Floyd og Gerald Scarfe startede i 1973. Scarfes film Long Drawn Out Trip var blevet vist på BBC2. Roger Waters og David Gilmour havde begge set filmen, David Gilmour syntes den var god, Roger Waters sagde 'Is he fucking mad? Let's get him involved'. Scarfe havde godt hørt om Pink Floyd, men var på ingen måde en fan af dem. Han blev inviteret ind for at høre bandet opføre Dark Side of the Moon:

Scarfe blev fanget af Pink Floyd og deres idéer. Han sagde ja til at arbejde for dem med animationer til brug på Wish You Were Here-turnéen. I dette arbejde, kan man finde flere af de elementer som senere bliver brugt i The Wall.

Animationerne i The Wall er for mange ikoniske, måske særligt blomsterne, de marcherende hamre og skriget (hvor et ansigt kommer ud af muren, skriger og bliver trukket tilbage i muren).

Blomsterne, hvor en han- og en hun-blomst til Empty Spaces danser om hinanden og hunnen opsluger hannen, blev tegnet til Wish you were here. Den sluttede hvor hunnen opsluger hannen. Scarfe forlængede animationen og lod hunnen forvandle sig til en pterodactylus - som letter og flyver op i en gul, forurenet himmel, mens en mur baner sig vej gennem landskabet og dens skygge forvandler blomster til pigtråd.

I den afsluttende The Trial er de personer, vi har mødt gennem Pinks flashbacks, animeret og karrikeret; moderen, læreren og konen.

Medvirkende 

Roger Waters overvejde selv at spille rollen som Pink. Det var dog Bob Geldof der fik den. Da Geldof første gang fik tilbudt rollen som Pink af sin manager, foregik det i en taxi, hvor Geldof afviste rollen med en udtalelse om, at han ikke var interesseret og at han hadede Pink Floyd. Han var fuldstændigt uinteresseret i rollen. Hvad han ikke vidste var, at chaufføren var Roger Waters bror, som naturligvis refererede samtalen til Roger Waters.

Forskelle mellem film og album 

De eneste sange fra albummet, som ikke indgår i filmen er ’’Hey You’’ og ’’The Show Must Go On’’.

Referencer 

Fodnoter

Bibliografi

Eksterne henvisninger 
 

Britiske film fra 1982
Dramafilm fra Storbritannien
Pink Floyd
Musikfilm fra Storbritannien